అక్కినేని అఖిల్
అక్కినేని అఖిల్ (జననం. ఏప్రిల్ 8 1994) భారతీయ సినిమా నటుడు. ఆయన తెలుగు సినిమా పరిశ్రమలో నటునిగా ఉన్నాడు. అతడు ప్రముఖ సినిమా నటులైన అక్కినేని నాగార్జున మరియు అమల అక్కినేని ల కుమారుడు. ఆయన సినీ పరిశ్రమలో తన బాల్యంలోనే ఒక తెలుగు హాస్య సినిమా అయిన సిసింద్రీ తో ప్రారంభించాడు. అప్పటికి అతని వయస్సు ఒక సంవత్సరం. అఖిల్ ఏప్రిల్ 8, 1994 న కాలిఫోర్నియా లోని సాన్ జోస్ లో జన్మించాడు. ఆయన అక్కినేని నాగార్జున మరియు ఆయన రెండవ భార్య అయిన అమల అక్కినేని లకు జన్మించాడు. నాగార్జున యొక్క మొదటి భార్య కుమారుడైన అక్కినేని నాగచైతన్య కూడా తెలుగు సినిమా నటుడే. ఆయన ప్రముఖ నటుడు మరియు దర్శకుడు అయిన అక్కినేని నాగేశ్వరరావు యొక్క మనుమడు. ఆయన తన తండ్రివైపునుండి తెలుగు వారివైపు, తల్లి నుండి బెంగాలీ మరియు ఐరిష్ వారసుడు.
అనూ అగర్వాల్
అనూ అగర్వాల్ 11 జనవరి 1969న ఢిల్లీలో పుట్టింది. ఈమె చెన్నైలో పెరిగింది. ఢిల్లీ విశ్వవిద్యాలయం నుండి సోషాలజీలో గోల్డ్ మెడలిస్ట్. కొన్ని రోజులు మోడలింగ్ చేసాక, టీవీలో వ్యాఖ్యాతగా వచ్చింది. ఆపై నటిగా ఆషికీలో తొలిసారిగా నటించింది. ఆ చిత్రం వాణిజ్యపరంగా, సంగీతంలో పెద్ద హిట్ అయింది. 
1999లో జరిగిన ఒక రోడ్డు ప్రమాదంలో గాయపడి దాదాపు 29 రోజుల పాటూ కోమాలో ఉంది. 
ప్రస్తుతం ఆమె బిహార్ లో ఉంటుంది. ఆమె ఒంటరిగా యోగా, లలితకళలను అతుల్ దోడియాతో అభ్యసిస్తూ ఉంటుంది.